CELEX: 62018TN0322
Language: lv
Date: 2018-05-23 00:00:00
Title: Lieta T-322/18: Prasība, kas celta 2018. gada 23. maijā – García Ruiz/Parlaments

201808030622050812018/C 294/613222018TC29420180820LV01LVINFO_JUDICIAL20180523464721Lieta T-322/18: Prasība, kas celta 2018. gada 23. maijā – García Ruiz/Parlaments
 ---documentbreak--- C2942018LV4610120180523LV0061461472Prasība, kas celta 2018. gada 23. maijā – García Ruiz/Parlaments
   (Lieta T-322/18)2018/C 294/61Tiesvedības valoda – spāņu
      Lietas dalībnieki
   
   
      Prasītājs: Faustino-Francisco García Ruiz (Alcorcón, Spānija) (pārstāve: C. Manzano Ledesma, advokāte)
   
      Atbildētājs: Eiropas Parlaments
   
      Prasījumi
   
   Prasītāja prasījumi Vispārējai tiesai ir šādi:
   
            —
         
         
            atzīt, ka ar šo prasību tiek apstrīdēta Lūgumrakstu komitejas rīcība, un, pieņemot šo prasību izskatīšanā, apmierināt tajā izvirzīto prasījumu, atzīstot, ka ir noticis tiesību pārkāpums, un tādējādi garantējot prasītāja interešu aizsardzību Vispārējā tiesā;
         
      
            —
         
         
            vajadzības gadījumā spriest par tiesāšanās izdevumu atlīdzināšanu.
         
      
      Pamati un galvenie argumenti
   
   Prasības pamatošanai prasītājs apgalvo, ka:
   Šī prasība tiek celta atbilstoši EKL 232. panta trešajai daļai un LESD 265. panta trešajai daļai tāpēc, ka Eiropas Parlamenta Lūgumrakstu komiteja lūgumraksta iesniedzējam nav adresējusi kādu tiesību aktu, izņemot ieteikumus vai atzinumus, un tādējādi, pārkāpjot Līgumu, netika aizsargātas pieteicēja tiesības.
   Ar Comunidad de Madrid [Madrides autonomā kopiena] publiskās administrācijas un tiesu pieņemtajiem lēmumiem liedzot tiesības saņemt Comunidad de Madrid piešķirto valsts pensijas piemaksu, tiek aizskartas viņa tiesības un ekonomiskās intereses.
   
      Comunidad de Madrid administratīvais lēmums un tiesu nolēmumi rada ienākumu saņemšanas ziņā nevienlīdzīgu attieksmi un diskrimināciju brīvprātīgi un piespiedu kārtā pensionējušos personu starpā.
   Tā kā pensiju jautājumi ir Eiropas Savienības kompetencē, Vispārējās tiesas ziņā ir nodrošināt prasītāja tiesību aizsardzību apstākļos, kad dalībvalsts publiskā administrācija un tiesas ir liegušas tiesības, kas ir piešķirtas Savienības tiesu pastāvīgajā judikatūrā un direktīvās par līdztiesību pabalstu saņemšanā, lai arī attiecībā uz tiesībām saņemt pabalstus abu iepriekš minēto pensionāru kategoriju situācijas ne faktu ziņā, ne juridiski nav objektīvi atšķirīgas.